București și încă 12 județe, pe lista "zonelor de risc“ Covid-19 a Germaniei.
Bucureștiul și alte 12 județe au fost incluse în lista "zonelor de risc“ din Germania. Alte 10 județe au fost scoase din listă. Dacă intri în Republica Federală Germania după ce te-ai aflat într-una din "zonele de risc“ oricând în ultimele 14 zile înainte de sosire ești obligat la autoizolare la domiciliu.
Dacă ai de gând să mergi în Germania, trebuie să știi că autoritățile germane au actualizat lista "zonelor de risc“ din România, cu intrare în vigoare din 23 septembrie 2020, iar menționate sunt București și alte 12 județe.Este vorba despre Bacău, Bihor, Brăila, Brașov, Caraș-Severin, Covasna, Iași, Ilfov, Neamț, Prahova, Vaslui și Vâlcea.Sunt și câteva județe care au fost retrase de pe listă: Argeș (la 16 septembrie), Buzău (la 9 septembrie), Dâmbovița (la 16 septembrie), Galați (la 9 septembrie), Gorj (la 2 septembrie), Ialomița (la 20 august), Mehedinți (la 20 august), Neamț (la 2 septembrie, dar reintrodus la 16 septembrie), Timiș (la 20 august) și Vrancea (la 9 septembrie).Așa că, dacă intri în Republica Federală Germania venind din "zonele de risc“ ești obligat să completezi un "formular de debarcare“ (Public Health Passenger Locator Form), a cărui variantă în limba română poate fi regăsită la următorul link: https://www.rki.de/DE/Content/InfAZ/N/Neuartiges_Coronavirus/Transport/Aussteigekarten-COVID_RO.pdf?__blobublicationFileTotodată, dacă intri în Republica Federală Germania după ce te-ai aflat într-una din "zonele de risc“ oricând în ultimele 14 zile înainte de sosire ești obligat la autoizolare la domiciliu sau în alte spații de cazare adecvate pentru o perioadă de 14 zile de la sosire.Vei fi excepția de la regulă dacă prezinți un test biologic molecular pentru COVID-19 cu rezultat negativ efectuat cu cel mult 48 de ore anterior intrării în Germania, printr-un certificat medical tradus în limbile germană sau engleză, care trebuie păstrat cel puțin 14 zile după intrare. A doua excepție se aplică dacă faci testul după sosirea pe teritoriul Germaniei, cu obligația de a respecta strict autoizolarea la domiciliu până la comunicarea rezultatului negativ al testării.Testarea se poate face direct pe aeroport, la medicul de familie ori la autoritățile locale de sănătate și este gratuită în primele 10 zile de la sosirea în Germania dintr-o zonă de risc.